Fullprisutgaven kom i to opplag på til sammen 2500, mens en pocketversjon ble utgitt våren 2008. Etter å ha lest boken valgte tidligere partisekretær Haakon Lie Lahlum som sin biograf sommeren 2007 – selv om han åpent kritiserte Lahlums positive omtale av Høyre-formann C.J. Hambros krigsinnsats. En annen partiveteran, tidligere partiformann Reiulf Steen, ga senere boken en overstrømmende anmeldelse i fagtidsskriftet Prosa.